cyanic-selkie/wikianc huggingface dataset:
Het Bildt
Het Bildt er en kommune i den nederlandske provinsen Friesland. Kommunen ligger på en av Nederlands eldste poldere og kommunens navn kommer av "opgebild", som betyr tilslammet. En er altså ikke "i", men "på" Het Bildt.
Center for Meteorite Studies
The Center for Meteorite Studies at Arizona State University (Arizona State Universitys senter for meteorittstudier) ligger på Arizona State Universitys Tempe-campus. Senteret er i besittelse av over 1 500 prøver av forskjellige meteorittnedfall og er dermed verdens største universitetsbaserte meteoritt-samling.
Forskere fra hele verden benytter seg av samlingen til forskning innenfor geologi og romfart.
Zhaoling (Luohe)
Zhaoling (kinesisk: 召陵区; pinyin: Zhàolíng Qū) er et bydistrikt i byprefekturet Luohe i provinsen Henan i Folkerepublikken Kina.
Det har et areal på 405,38 km² og teller ca. 476.000 innbyggere (2004).
Fylkesvei 6996
Fylkesvei 6996 (Fv6996) går mellom Vellemelen og Ulven i Steinkjer kommune. Veiens lengde er 15,6 km.
Før Trøndelag fylke ble opprettet 1. januar 2018 hadde veien betegnelsen fylkesvei 297 (Nord-Trøndelag).
Hege Vold
Hege Vold (født 26. april 1988) er en norsk friidrettsutøver, som representerer klubben Gjesdal IL. Hun konkurrerer i sprint og hekkesprint.
Hun startet med terrengløp da hun var 13 år gammel, og begynte ikke med hekkeløp før hun var 16 år.
Resultater
Vold vant sin første NM-medalje som senior ved NM i friidrett 2008. Her vant hun sølv på 400 meter hekk og bronse på 100 meter hekk. I 2008 deltok hun også i det nordisk-baltiske mesterskapet for U23-utøvere, der hun vant gull på 4 x 400 m stafett, der hun løp sammen Benedicte Hauge, Martine Borge og Cecilie Benedicte Isern.
Året etter vant hun sitt første NM-gull på 400 meter hekk, over to sekunder foran Tine Teigene Dalen. Hun løp på 58,42, som var ny personlig rekord. I samme NM fikk hun også bronse på 100 meter hekk. Hun deltok også ved U23-VM i friidrett 2009 i Kaunas. På 100 meter hekk kom hun nest sist i sitt kvalifiseringsheat, med tiden 13,97, og nådde ikke semifinalen. Christina Vukicevic vant gull på denne distansen. På 400 meter hekk ble hun også slått ut i kvalifiseringsheatet, hun kom på fjerdeplass i sitt heat med tiden 59,57.
Ved det nordisk-baltiske U23-mesterskapet 2009 vant hun gull på 100 meter hekk, og kom på fjerdeplass på 400 meter hekk. I tillegg deltok hun på begge stafettene; Norge fikk gull på 4 x 400 meter (sammen Martine Borge, Cecilie Benedicte Isern og Benedicte Hauge), og bronse på 4 x 100 meter stafett (sammen Marie Hagle, Ida Marcussen og Tine Teigene Dalen).
Utmerkelser
Den 1. januar 2010 mottok hun Gjesdal kommunes kulturstipend 2009.
Banchory
Banchory (skotsk-gælisk: Beannchar; skotsk: Banchry) er en by (town) i regionen Aberdeenshire i Skottland. Byen har historisk status som burgh. Den ligger rundt 29 km vest for Aberdeen, nær der hvor elven Feugh møter elven Dee.
I henhold til folketellingen i 2011 har byen en befolkning på 7 342 innbyggere, beregnet til 7 560 for 2014. Beregningen for 2020 har 7440 innbyggere, noe som antyder at befolkningstallet er relativt stabilt.
Forhistorie og arkeologi
I 2009 oppdaget en bonde en kort hellekistegrav øst for byen. Arkeologer ble tilkalt for å grave den ut og gjøre sine undersøkelser. De kunne slå fast at graven tilhørte klokkebegerkulturen. Karbondatering graven til en gang mellom 2330–2040 f.Kr. Stabil isotopanalyse av de menneskelige levningene indikerte at han eller hun vokste opp på basalt geologi, som det er i regionen, eller på bergarten kritt, noe som betyr at de enten var lokale eller kunne ha kommet fra et annet sted, som Yorkshire. Restanalyse av en keramikkgryte som funnet i graven viste at den hadde inneholdt enten smør eller melk.
Historie
Relikvier knyttet til sankt Ternan ble bevart av arvelige voktere ved Banchory fram til den skotske reformasjonen. To tidlige kristne korsplater bevart i eller i nærheten av den gamle kirkegården på stedet for den tidlige kirken. Det ene er bygget inn i eller nær den gamle kirkegården, og viser to kors utskåret i en slitt lyserød granittplate. Den andre er et ringmerket kors i relieff bygget inn i veggen mot hovedveien utenfor kirkegården.
Buprenorfin
Buprenorfin er et syntetisk opioid (oripavinderivat) som blant annet benyttes i legemiddelassistert rehabilitering av opiatavhengige (LAR). Buprenorfin er mest kjent under preparatnavnene Suboxone, Subutex, Temgesic og Norspan.
Farmakodynamikk
Buprenorfin er en partiell agonist/antagonist til μ- og antagonist til κ-reseptorene i sentralnervesystemet. Medikamentet er langt mer potent enn morfin i lave doser, men i motsetning til for fullagonister som morfin og heroin oppnås ved økende dose raskt en maksimaleffekt som ligger lavere. Blant annet hemmes respirasjonen i langt mindre grad, noe som minsker risikoen for overdoser. Brukere av andre opioider kan på grunn av de antagonistiske egenskapene oppleve akutt abstinens dersom buprenorfin tas uten avrusning på forhånd. Buprenorfin er som alle opioider sterkt vanedannende.
Effekten ved opioid vedlikeholdsbehandling tilskrives blant annet langsomt reversibel binding til μ-reseptorene og lang halveringstid, noe som over en lang periode reduserer den misbrukende pasientens stoffbehov.
Farmakokinetikk
Buprenorfin brukes som regel som sublingualtabletter fordi biotilgjengeligheten ved opptak via tarm er tilnærmet null på grunn av stor førstepassasjemetabolisme i leveren og N-dealkylering og glukuronidering i tynntarmen. Biotilgjengeligheten sublingualt er ca. 30 %. Buprenorfin er meget vannløselig, og er derfor populært til injeksjon.
Medikamentet metaboliseres vesentlig i lever, en mindre del skilles ut via nyrene. Buprenorfin distribueres til vevene med en initial halveringstid på ca. 5 timer. Den terminale elimineringsfasen er imidlertid på 20 til 25 timer på grunn av entero-hepatisk resirkulering som skyldes stoffets sterkt lipofile natur.
Dosering ved opioidsubstitusjon ligger vanligvis i området 12–24 mg daglig. Halveringstiden for buprenorfin er så lang at medikamentet kan tas hver 2.–3. dag dersom det er ønskelig.
Tilgjengelige preparater
Subutex er en høydoseformulering av buprenorfin til sublingual administrasjon (brusetablett under tungen). Medikamentet produseres av Reckitt Benckiser Healthcare, men markedsføres i Europa av Schering-Plough, og finnes som 0,4 mg, 2 mg og 8 mg tabletter. Lavdose-buprenorfin markedsføres i Norge som Temgesic (sublingiualtabletter) og Norspan (plaster).
Korsmesse vår
Korsmesse vår markerte datoen 3. mai, hvor Kristi kors ble funnet igjen av keiserinne Helena, mor til keiser Konstantin. Da skulle alle grinder lukkes og alle gjerder være reparert. På Alstadhaug ble dagen kalt reinkalvria.
Buprenorfin
Tilgjengelige preparater
I de senere år har kombinasjonspreparatet Suboxone overtatt en del av markedet fra Subutex. Suboxone inneholder i tillegg til buprenorfin opioidantagonisten naloxon som ikke tas opp peroralt. Hensikten er å unngå at medikamentet injiseres. Injeksjon av Suboxone vil medføre akutt abstinens hos opioidavhengig
Korsmesse vår
Primstavsmerket er som regel et kors.
Buprenorfin
Buprenorfin kontra metadon
Metadon har lenge vært dominerende i forbindelse med legemiddelassistert rehabilitering. Buprenorfin (Subutex) brukes i stadig større grad, og i stadig høyere doser. Hovedfordelen er sikkerhetsprofilen. Metadon er årsak til et titalls dødsfall årlig i Norge, mens det knapt er registrert dødsfall hvor buprenorfin alene er årsak. Buprenorfin er langt mindre dempende enn metadon, og muligheten for å kunne nyttiggjøre seg av rehabiliterende tiltak er trolig større. Buprenorfin gir langt mindre abstinensplager enn metadon ved forsøk på å slutte. For LAR-klienter med målsetning å slutte helt med opioider er buprenorfin et klart førstevalg.
I en del tilfeller er den dempende effekten av metadon ønskelig, for eksempel ved ADHD eller angstproblematikk. Det er derfor ikke grunn til å tro at Subutex vil overta fullstendig for metadon.
Campinas
Campinas er en kommune i delstaten São Paulo i sørøstregionen av Brasil. Byen ble grunnlagt den 14. juli 1774 av Barreto Leme. Innbyggertallet lå i 2000 på om lag 968 000, hvor over 98 prosent bor i forstedene. Campinas er delstatens nest største by. Kommunen dekker et areal på 801 km².
Operakomponisten Carlos Gomes (1836–1896) ble født i byen.
USS «San Francisco»
USS «San Francisco» har vært navnet på tre skip i Den amerikanske marinen:
Ahmad
Ahmad og Ahmed (arabisk: ) er transkripsjoner av et arabisk navn som betyr «mer prisverdig». Ahmed er ett av mange epitet på profeten Muhammed.
Utbredelse
Ahmad er listet blant de ti mest utbredte arabiske mannsnavnene i Dictionary of Arab Names. Navnet var i 2011 blant de ti mest utbredte mannsnavnene i befolkningen i Qatar.
Navnet Ahmed er mest brukt som etternavn i Norge. Deretter er det nokså vanlig som mannsnavn. Navnet er også brukt som kvinnenavn, men svært sjeldent.
Rominckaskogen
Rominckaskogen (polsk: Puszcza Romincka, tysk: Rominter Heide, russisk: Красный лес – Krasnyj Les) er et skogsområde lengst sørøst i Kaliningrad oblast i Russland og nordøst i det Ermlandskmasuriske voivodskap i Polen. Skogen har et flateinnhold på rundt 360 km². På polsk side ligger verneområdet Puszcza Romincka landskapspark.
Det polske og tyske navnet på skogen er avledet av det gammelprøyssiske ordet rom, som betyr «rolig» eller «hellig», ettersom skogen hadde tilknytning til gammelprøyssisk mytologi. Det russiske navnet, Krasnyj Les, betyr «Den røde skogen».
Før 1945 var skogen en del av det tyske Østpreussen, men ble ved Potsdam-avtalen etter andre verdenskrig delt mellom Polen og Sovjetunionen.
XML
XML (Extensible Markup Language) er et universelt og utvidbart markeringsspråk og en forenklet videreføring av SGML. XML er et verktøy for deling av strukturerte data mellom informasjonssystemer, særlig over internett. XML brukes imidlertid også til koding av dokumenter og som kommunikasjonsmiddel mellom ulike informasjonssystemer og dataformater. Filformatet .xml organiserer data i en hierarkisk struktur. Formatet er et vanlig tekstformat, leselig for mennesker, der merker, eller tagger, gir informasjon om hva innholdet er.
Spesifikasjonen av XML, som gis ut av W3C, fastsetter et metaspråk som andre språk kan defineres ut fra. De eksakte kravene til et konkret språk som bygger på XML fastsettes av en DTD eller et XML-skjema, spesielt XML Schema (XSD). Noen kjente beskrivelsesformalismer som bygger på XML er RSS, XHTML, HTML5, MathML og Scalable Vector Graphics (SVG).
Styrker og svakheter
Det som gjør XML spesielt velegnet for datautveksling er:
XML brukes også utstrakt for dokumentlagring og prosessering, både over nett og lokalt. Følgende fordeler kan nevnes:
For visse anvendelser har formatet også noen svakheter:
Syntaksregler for XML
Et XML-dokument er vanligvis en tekstfil med en Unicode-basert tegnkoding som UTF-8 eller UTF-16, selv om en annen tegnkoding (for eksempel ISO-8859-1 eller ASCII) alternativt kan brukes.
Til forskjell fra for eksempel tradisjonell HTML er XML helt avhengig av struktur, innhold og korrekthet for å kunne håndteres effektivt. For at et dokument skal regnes for å være «velformet» (W3C Recommendation XML 1.0 (Third Edition)), må det som minimum oppfylle følgende:
Gode valg av elementnavn gjør at en kan bygge inn semantikk (mening) i dataene som en del av strukturen. Dette gjør at XML-dokumenter enklere kan forstås av mennesker, samtidig som de er prosesserbare av dataprogrammer.
Her er et eksempel på et XML-dokument, en oppskrift på loffbaking:
Elementnavnene kan brukes for alle mulige matoppskrifter, mens det aktuelle innholdet (instansen) uttrykker en brødoppskrift.
Ved å gi logiske navn til elementer og attributter blir det lettere for andre å forstå XML-dokumentet uten å ha lest en formatbeskrivelse først.
Skjemaspråk
Før de generelle databeskrivelsesspråkene som SGML og XML kom, måtte programvareutviklere definere spesielle filformater eller minispråk for å utveksle data mellom programmer. Dette krevde videre utvikling av spesiell lese- og skrivekode samt detaljerte formatbeskrivelser.
XMLs regelmessige struktur og strenge syntaksregler gjør at programvareutviklere kan bruke standard kode for lesing og skriving. Og ettersom XML har sitt datamodellorienterte rammeverk for utvikling av anvendelsestilpassede språk, kan utviklere begrense seg til å utvikle høyt abstraherte beskrivelser veltilpasset for sine data.
Det finnes mange godt utprøvde verktøy for å validere XML-dokumenter mot et XML-skjema, slik at innholdet følger de begrensninger som ligger i skjemaet. De blir også brukt i XML-behandlingsprogrammer til å gi løpende tilbakemeldinger på lovlig innhold.
Det eldste skjemaformatet er Document Type Definition (DTD), som er arvet uendret fra SGML. Mens DTD alltid støttes av diverse verktøy ettersom det var med i XML 1.0, er det begrenset i anvendelsen av følgende årsaker:
Et nyere skjemaspråk, beskrevet av W3C som etterfølgeren til DTD-er, kalles rett og slett XML Schema, og refereres gjerne som XML Schema Definition (XSD). XSD har langt sterkere uttrykksevne enn DTD til å beskrive XML-språk. Dessuten bruker XSD et XML-basert format som gjør det mulig å anvende XML-verktøy til å prosessere XSD-dokumenter. Det er også mulig å lage et XML Schema-dokument for språket selv (hvilket også er gjort).
Her er et XML Schema-dokument som kan brukes for å validere oppskrift-eksemplet over:
Noen negative aspekter med XSD:
Noen skjemaspråk beskriver ikke bare strukturen til et gitt XML-format, men tilbyr også noen enkle muligheter for å prosessere individuelle XML-filer som følger formatet. Både DTD og XSD har denne evnen. De kan for eksempel forsyne XML-dokumenter med default-verdier. I RELAX NG har en bevisst unnlatt å tilby slike egenskaper.
Visning av XML på Internett
Extensible stylesheet language (XSL) er et tillegg til XML som gjør det mulig å beskrive visuelle egenskaper og transformasjoner av XML-data uten å legge instruksjonene inn i dataene selv. Det resulterende dokumentet kan så fremstilles i en nettleser akkurat som et HTML-dokument som bruker CSS for fremvisning. En måte å oppnå dette på er å inkludere følgende i XML-dokumentet:
som deklarerer at det navngitte XSLT-stilarket skal brukes for å transformere XML-dokumentet til HTML. Denne prosessen kan både foregå på webtjeneren og i nettleseren.
Et XML-dokument kan også fremvises direkte i noen nettlesere slik som Internet Explorer 5 eller Mozilla med presentasjonsspråket CSS. Denne prosessen er per mars 2004 fortsatt ikke stabil i de nevnte nettleserne. I andre nettlesere, som Opera, fungerer dette greit.
For at CSS-formatering skal tillates, må XML-dokumentet inkludere en spesiell referanse til et stilark:
Vær oppmerksom på at dette avviker vesentlig fra HTML sin måte å referere til et stilark på, som bruker -elementet.
Spesielle anvendelser av XML finnes i det grafiske filformat SVG og et IM-system kalt Jabber.
En XSL-prosessor kan brukes for å vise en XML-fil på skjerm eller utskrift. XSL er egentlig beregnet på å lage PDF-filer. XSLT brukes til å oversette XML til andre formater – XHTML, andre varianter av XML, eller et vanlig tekstformat.
Tolking av XML
XPath er et språk som brukes til å velge ut elementer i et XML-dokument ved at den tolker XML-dokumenter som trær av noder. XPath kan navigere gjennom disse nodene og bruke logiske operatorer og funksjoner på dataene som ligger i dokumentet.
XQuery er et spørrespråk som brukes på XML-data. XQuery kan brukes til kommunikasjon mellom nett og databaser og er sammen med XML et skritt i retning av det semantiske nett, som er en av visjonene til W3C. Tanken er at informasjon i XML-dokumenter i større grad merkes med innhold, slik at det er lettere for informasjonssystemer å søke opp og sammenligne aktuell informasjon.
Prosessering av XML-filer
API-ene (Application Program Interface) mest brukt for prosessering av XML-data via et programmeringsspråk er SAX og DOM. SAX brukes for sekvensiell prosessering, mens DOM brukes for uthenting av enkeltverdier. En annen type XML-prosesserende API er databinding, hvor XML-data gjøres tilgjengelig som en strengt typet datastruktur for et programmeringsspråk, i motsetning til DOM. Eksempel på et slikt databindingssystem er Java Architecture for XML Binding (JAXB) og Strathclyde Novel Architecture for Querying XML (SNAQue).
Den innebygde filformatet for OpenOffice.org og AbiWord er XML. Deler av Microsoft Office 11 vil også være i stand til å redigere XML-filer ved hjelp av et brukergitt schema (ikke DTD). Det finnes et titall andre XML-editorer.
XML-versjoner
Den siste XML-versjonen er 1.1 (4. februar 2004). Spesifikasjonen til den første versjonen, XML 1.0, er nå revidert for tredje gang.
Det bør nevnes at begrensningen som er til stede i XML 1.0 bare gjelder element- og attributtnavn (komponentnavn). Både XML 1.0 og XML 1.1 tillater alle Unicode-tegn i selve innholdet. XML 1.1 er derfor bare nødvendig dersom du ønsker å bruke Unicode i komponentnavn.
Andre mindre endringer mellom XML 1.0 og XML 1.1 er at styretegn nå tillates bare om de inngår i en escape-sekvens. To spesielle formfeed-tegn, som må behandles som «whitespace», er inkludert.
Alle XML 1.0-dokumenter er lovlige XML 1.1-dokumenter, med ett unntak: XML-dokumenter som erklærer seg selv som ISO-8859-1-kodet, som betyr CP1252-kodet, kan nå være ulovlig. Dette er fordi CP1252 bruker styretegnblokker av ISO-8859-1 for spesielle tegn, som €, Œ, og ™. XML 1.0-dokumenter som deklarerer CP1252-koding vil likevel være gyldige.
Det snakkes også om XML 2.0, selv om det gjenstår å se om det noensinne dukker opp. XML-SW (SW for skunk works), skrevet av en av de opprinnelige utviklerne av XML, inneholder noen forslag til en XML 2.0-versjon, for eksempel at DTD ikke lenger skal være tillatt, samt integrasjon av navnerom, XML Base og XML Information Set inn i hovedstandarden.
Gullruten 1999
Gullruten 1999 var den andre utgaven av Gullruten. Utdelingen fant sted i forbindelse med Nordiske mediedager i Bergen og ble delt ut i Grieghallen i lørdag 12. juni 1999. Prisen gjaldt norsk fjernsynsproduksjon fra våren 1998 til våren 1999.
Programleder og «hele Norges matmor», Ingrid Espelid Hovig, mottok hedersprisen mens Åpen post vant prisen for beste humorprogram for andre gang. Det ble delt ut priser i 16 klasser, en mindre en foregående år. Nye klasser for året var beste underholdningsdrama og åpen klasse, begge kortlivede klasser som ble delt ut henholdsvis tre og to ganger. Det ble kun delt ut en pris for oppdragsfilmer mot fire året før.
Utdelingen ble overført på TV 2 og for andre gang ledet av Nadia Hasnaoui.
Nominerte
Beste underholdningsprogram
Beste TV-drama
Beste underholdningsdrama
Beste humorprogram
Beste magasinprogram
Beste nyhetsreportasje
Beste dokumentar
Beste programleder
Beste TV-skuespiller
Beste promo
Beste oppdragsfilm
Åpen klasse
Folkets favoritt
Laminette
Laminette er en stol designet av den norske møbeldesigneren Sven Ivar Dysthe (1931–2020) i 1964, og et registrert varemerke. Stolen produseres i dag av møbelprodusenten Rybo.
Stolen ble opprinnelig designet for firmaet Møremøbler, og er produsert i store opplag. Pr 2004 var det laget om lag 1 million eksemplarer av stolen. Stolen består av et tekstiltrukket sete, et ryggstø og fire stykker laminert tre.
Laminette ble først lansert i 1967, og ble relansert i 2011.
Floby
Floby er et tettsted i Falköping kommune i Västra Götalands län i landskapet Västergötland i Sverige. I 2010 hadde tettstedet 1 499 innbyggere.
Oleg Lobov
Oleg Ivanovitsj Lobov (russisk: Олег Иванович Лобов, født 17. september 1937 i Kiev, død 6. september 2018 i Moskva) var i 1991 den siste statsministeren i den russiske SFSR, like før oppløsningen av Sovjetunionen. Han fikk senere flere viktige stillinger i Russland.
Lobov ble senere kritisert for sin støtte til aktivitetene til sekten Aum Shinrikyo i Russland.
Trachycarpus wagnerianus
Som flere av palmene i Trachycarpus-slekten har palmen en tynn stamme dekket av en tett duk av fibrer. Stammen blir vanligvis inntil 9 meter høy, men i noen tilfeller også høyere. I motsetning til vindmøllepalmen har palmen stivere og kortere palmeblad som er 45–65 cm lang. Det gjør palmen bedre egnet i kystnære strøk med mye vind.
I likhet med vindmøllepalmen er T. wagnerianus svært kuldeherdig, og etablerte individ tåler lett kortvarige temperaturer ned mot -15 til -20 grader celcius.
Komárno
Komárno (ungarsk: Komárom, tysk: Komorn) er en by i Slovakia. Byen ligger i Nitra, en av landets 8 regioner. Komárno er administrasjonssted i distriktet (okres) med samme navn.
Geografisk plassering
Komárno ligger der Váh munner ut i Donau, ca. 108 moh. Området er en del av den lille ungarske sletten og dermed også av den større pannoniske sletten. Den lille ungarske sletten består i nord av et hovedsakelig bakkete landskap, mens man i sør finner overveiende flate partier. Byen Komárno er en del av det siste området som ligger mellom 100 og 270 moh.
Komárno er ikke bare den sørligste, men også den lavestliggende byen i Slovakia. Den lille ungarske sletten er dannet av avleiringer som på enkelte steder er dekket med sand. Det meste av disse avleiringene stammer fra Donau. Langs Donau finnes det her flodlandskaper opptil 30 kilometer brede.
Beliggenheten, den geomorfologiske utviklingen så vel som det gunstige klimaet, har medført at dette området er meget fruktbart med tanke på landbrukdsdrift.
Tvillingbyen Komarom på motsatt side av elven er ungarsk. De to byene forbindes med bil- og jernbanebroer.
Demografi
Byen hadde i 2001 37 366 innbyggere, hvorav 60,7 % ungarere og 35 % slovaker. I 2009 er folketallet økt til ca. 38000. I den tsjekkoslovakiske perioden styrket den slovakiske andelen seg, men ungarerne utgjør stadig flertallet av byens befolkning. Under den første republikken (1918 – 1939) utviklet Komárno seg til å bli et kulturelt sentrum for den ungarske minoriteten i den sørlige delen av Slovakia.
Historie
Området hvor byen ligger har vært bebodd siden tidlig bronsealder. På høyre side av Donau bygget romerne en kaserneby som de kalte Brigetio og på nordsiden (venstre side) av elven oppførte de det forskansete brohodet Celematia. I folkevandringstiden oppholdt avarene seg i her i nærmere 250 år. I alt åtte avariske gravplasser er bevart i Komárno.
Ungarske (madjarske) grupperinger gjorde seg gjeldende i området fra ca. 860 og deltok vekselvis på frankisk og moravisk-slavisk side. Mot slutten av århundret innvandret store madjarske stammer til karpatbekkenet som de til slutt helt erobret. I løpet av det tiende århundret ble det bygget en forskanset og inngjerdet bosetting ved sammenløpet av Váh og Donau. Under oppbyggingen av den ungarske staten ble byen til sentrum for komitatet Komárom. Det administrative setet for komitatet var festningen. I de første skriftlige kildene vi kjenner, kalles festningen og byen Camarum (1075), Kamarn (1218), Kamar (1283), Camaron, Comaron (det siste fremgår av flere dokumenter fra 1372 – 1498).
I den tyrkiske ekspansjonstiden i det sekstende århundret ble byen liggende i grensen mellom habsburgerriket og det osmanske riket. Middelalderfestningen ble derfor ombygget og forsterket under ledelse av Ferdinand I. Nye ombygginger ble igangsatt på 1760 og 1770-tallet i forbindelse med kampene mot tyrkerne i denne perioden.
Det 17. århundret
Tyrkerne klarte aldri å erobre festningen i Komárno. Da tyrkerne hadde forlatt landet i det attende århundret, lå Komárno i et krysningspunkt av viktige handelsveier, og byen opplevde en økonomisk oppgangstid. Maria Theresia tildelte 16. mars 1745 Komárno status som kongelig fristad. Borgerskapet og adelen oppførte bygninger i barokkstil, mens fransiskanerne og jesuittene bygget klostre og kirker. Barokkbyen ble imidlertid sterkt ødelagt av to jordskjelv, det første 28. juni 1763 og det neste tjue år senere, 22. april 1783. Senere ble byen rammet flom, brann, pest- og koleraepidemier. Likevel holdt Kománo stillingen som et viktig handels- og håndverkssentrum, helt til midten av det nittende århundret.
Isoa
Isoa er en kort elv som renner fra Isesjøen til Nipa, som er en lone i Glomma.
Komárno
Det 17. århundret
Under napoleonskrigene startet byggingen av et omfattende festningssystem. Byggingen ble imidlertid avbrutt under den ungarske oppstanden og revolusjonen 1848–1849, da festningen tjente som en siste skanse for de ungarske revolusjonære. Etter branner og en flere måneder lang beleiring var byen ruinert. I enevoldstiden ble det i byen hovedsakelig foretatt utbygginger for militære formål. Da festningen var ferdig mot slutten av 1870-årene var Komárno et strategisk viktig sted for Østerrike-Ungarn. Byen mistet imidlertid sin økonomiske betydning og dermed også sin betydning blant de øvrige byene i landet.
Isoa
Elva har et fall på 13 meter, og renner gjennom en marin leirslette. Elva krysses av riksvei 111 og Østfoldbanens østre linje like ved Ise stasjon.
Komárno
Det 20. århundret
Jernbanebroen over Donau og Váh ble bygget ved overgangen fra det nittende til det tjuende århundret. Den forbedrete jernbaneforbindelsen med de øvrige delene av landet, som man dermed oppnådde, førte også til et økonomisk oppsving. I denne perioden ble bosettingen Ujszöny på Donaus høyre bredd, innlemmet i Komárno og byen fikk større rom for sin utvikling.
Isoa
Isoa er vurdert som en viktig naturtype på grunn av rødlistede arter, først og fremst flere øyenstikkere, men også fugler og flaggermus.
Komárno
Det 20. århundret
Ved Østerrike-Ungarns fall i 1918 og dannelsen av Tsjekkoslovakia, ble statsgrensen trukket langs Donau. Dermed ble også det historiske komitatet Komárno og byen med samme navn, delt i to.
Den første voldgiftsdommen i Wien av 2. november 1938 overførte byen til Ungarn. Fra 30. mars 1945 er grenselinjen i Donau gjenopprettet.
Otto Froitzheim
Otto Froitzheim (født 24. april 1884 i Strasbourg, Alsace, død 29. oktober 1962) var en tysk tennisspiller som deltok i de olympiske leker 1908 i London.
Komárno
Det 20. århundret
Fra 2004 er Komárno hovedsete for det ungarskspråklige Selye János universitetet.
Otto Froitzheim
Froitzheim vant en olympisk sølvmedalje i tennis under Sommer-OL 1908 i London. Han kom på andreplass i utendørsturneringen i single for menn, i finalen tape han til britiske Josiah Ritchie med 5-7, 3-6, 4-6.
Komárno
Severdigheter
Europaplassen (Nádvorie Európy) ble bygget 1999 til 2000 og består av 45 bygninger som forestiller landene i Europa. Museum for ungarsk kultur i Donauområdet (Podunajské múzeum) inneholder arkeologiske, historiske og folkloristiske samlinger samt malerier fra det attende og det nittende århundret. St. Andreakirken (sv. Ondreja) er bygget i barokkstil på 1700-tallet. En viktig attraksjon er den gamle og den nye festningen fra det sekstende og syttende århundret. I Kalamantia ca. 3 kilometer sør for Komárno, finnes ruiner fra romertiden. Ruinene ligger innenfor et område på 175 m x 175 m og hadde opprinnelig 20 tårn og fire porter. Anlegget ble oppført mellom det andre og det fjerde århundret.
Otto Froitzheim
Froitzheim var på midten av 1920-tallet forlovet med Leni Riefenstahl.
Langbeinfluer
Langbeinfluer (Tanypezidae) er en liten familie av slanke fluer. En art, Tanypeza longimana, finnes i Norge nord til Nord-Trøndelag.
Utseende
Middelsstore (5-8 mm lange), slanke fluer med stort hode og lange bein. Kroppen er slank, med noen få kraftige børster. Hos slekten Tanypeza er det påfallende felter av tett, sølvgrå bestøvning på ryggen og sidene av brystet (thorax). Bakkroppen er slank, og hos hunnene trukket ut til et langt eggleggingsrør.
Hodet er stort og bredt, med store, runde fasettøyne. I pannen sitter tre punktøyne. Mesteparten av ansiktet et dekket med tett, grålig bestøvning hos slekten Tanypeza. Antennene er tre-leddete, det ytterste leddet er ganske stort og ovalt. En antennebørste (arista) sitter nær roten på oversiden av det ytterste leddet. Denne har kort hår. De har ikke kinnbørster (vibrissae). Munndelene er av vanlig fluetype, middels store.
Vingene er store uten noen spesielle særtrekk.
Beina er lange og tynne, stort sett gule hos den europeiske arten. Særlig er føttene (tarsene) lange. Artsnavnet til Tanypeza longimana betyr «med lang hånd».
Larvene er pølseformede, tilspissede i hodeenden. Munndelene er bare synlige som et par små kroker som stikker ut. På det bakerste segmentet sitter to åndehull (spirakler) på hver sin korte utvekst som peker bakover.
Levevis
Larvene lever trolig i fuktig, råtten ved. De voksne dyrene kan finnes på fuktige steder i skog, men de er sjeldne. Lite er kjent om biologien.
Katedralen i Peel
Katedralen i Peel, offisielt navn er Katedralkirken til sankt Germain (engelsk Cathedral Church of Saint German) eller det eldre navnet Kirk German, er en katedral som er lokalisert i byen Peel på Man. Katedralen er også sognekirken til sognet German som omfattet byen Peel, og kirken ble gjort om til katedral ved Lov av Tynwald i 1980.
Den opprinnelige katedralen til sankt Germain var på innsiden av murene til festningen Peel Castle på øya St Patrick's Isle rett utenfor havnen av Peel, men denne falt i ruiner på 1700-tallet og ble oppgitt. Grunnen var maktstriden mellom kirken (biskopen) og staten (guvernøren). Katedralen er dedikert den franske helgen sankt Germain av Paris (også kalt for Germanus). Katedralen er også setet for Sodor og Man bispedømme.
Arbeidet på den nye katedralen begynte på 1600-tallet, men ble utsatt og kom egentlig først i gang for alvor i 1879, og ble fullført i 1884. Opp til da var det en annen kirke, Sankt Nicholas’ kapell (Chapel of St Nicholas) i Bishopscourt i sognet Michael (som også var biskopen av Sodor og Mans sete og bolig) som fungerte som såkalt pro-katedral (sognekirke som tjener midlertidig som katedral for et bispedømme).
Katedralen har en domprost og ordenskapittel. Biskopen av Sodor og Man er domprost i embets medfør (ex-officio), og ordenskapittelet består av erkediakonen av Man og fire kanniker som alle er geistlige av sognet. Sogneprest for sognet German er ikke medlem av ordenskapittelet.
Faunis
Utseende
Middelsstore, brunlige sommerfugler med brede, rundete vinger. Oversiden er gjerne temmelig ensfarget brun, undersiden har gjerne en rad av hvite flekker eller større øyeflekker.
Levevis
Larvene lever på planteslektene Musa (bananslekten), Smilax (Smilacaceae) og Pandanus. Disse sommerfuglene lever i tett skog og holder seg mest på eller like ved skogbunnen.
Wancheng
Wancheng (kinesisk: 宛城区; pinyin: Wǎnchéng Qū) er et bydistrikt i byprefekturet Nanyang i provinsen Henan i Folkerepublikken Kina.
Det har et areal på 880 km² og teller ca. 800.000 innbyggere (2002).
Petersmesse
Petersmesse eller Persok, 29. juni, ble opprinnelig feiret til minne om apostlene Peter og Paulus martyrdød i Roma. Under pave Gregor den stores styre ble dagen sterkt knyttet til Peter, mens Paulus' messedag ble 30. juni (Pauli commemoratio). Primstavsmerket er en nøkkel, blomst (legende urter kunne med fordel plukkes på denne tiden). Feiringen er av gammel opprinnelse, datoen som ble valgt var enten årsdagen for deres død eller for overføringen av deres relikvier.
Antijihadisme
Antijihadisme eller kontrajihadisme (på engelsk ofte kalt counterjihad) er en politisk bevegelse og ideologi som kan beskrives som islamofob og høyreekstrem. Den har røtter tilbake til 1980-tallet, men fikk først større oppslutning av 11. september-angrepene i 2001. Ideologien eller bevegelsen springer i stor grad ut fra amerikanske og europeiske internettmiljøer. Bevegelsen er preget av konspirasjonsteorier om islamisering av Europa («Eurabia») og beskrives av analytikere som islamofob, høyreradikal, høyreekstremt eller nyfascistisk. Benjamin Lee konkluderer i sin studie med at fokus på konkrete hendelser snarere enn åpenlys gjengivelse av konspirasjonsteorier dominerer til daglig i antijihadistiske publikasjoner. I sin mildeste form prøver kontrajihadisme å bekjempe og sette lys på radikal islamisme. I sin mer ekstreme form er kontrajihadisme i opposisjon til muslimsk innvandring og islam generelt. Deler av bevegelsen er proisraelsk fordi Israel anses som vestens siste utpost blant barbarene. Interessen for Israel skyldes blant annet at landet anses som ufordervet av den europeiske kulturrelativismen og selvhatet etter kolonitiden. Antijihadismen er preget av apokalyptiske forestillinger ved at islam og muslimer fremstilles en eksistensiell trussel mot vesten.
Ifølge Toby Archer, en ekspert på politisk ekstremisme og terrorisme, blander antijihad-bevegelsen legitime spørsmål om jihadinspirert terrorisme med «langt mer komplekse politiske spørsmål om immigrasjon til Europa fra muslimske land. Den hevder at det er en trussel ikke bare fra terror utført av muslimske ekstremister, men også fra islam i seg selv. Derfor anses alle europeiske muslimer som en trussel».
Et av de sentrale fora for bevegelsen er bloggen Jihad Watch. Anders Behring Breiviks terrorhandlinger var basert på antijihadistiske ideer. Breivik var opptatt av blant andre Peder Are Nøstvold Jensen (Fjordman), Bat Ye’or, Robert Spencer, Pamela Geller, Bruce Bawer og Geert Wilders. Breivik sendte sitt «manifest» til over 1000 antijihadister før han gjennomførte terrorhandlingene. Breiviks perspektiv og ordbruk er utbredt blant antijihadister, men de fleste tar avstand fra voldsbruk. I den moderate enden av det antijihadistiske spekteret er en del konservative som ikke tror på en konspirasjonsteorien om islamisering av Europa. Disse konservative mener at ved å være naive og ikke handle kan Europa være sårbart for islamisering. Eksempler er den britiske politikeren Michael Gove og forfatteren Douglas Murray. Robert Spencer og Pamela Geller har tjent seg rike på sin antijihadistiske virksomhet. Andre kjente antijihadister er Lars Hedegaard, Paul Beliën, Mark Steyn og Elisabeth Sabaditsch-Wolff. Niall Ferguson, Oriana Fallaci, Christopher Hitchens og Douglas Murray beskrives som islamofobe intellektuelle.
Historie
Al-Qaida sine terrorangrep på tvillingtårnene og andre mål i USA den 11. september 2001 førte til en økende islamofobi i den vestlige verden. USAs kriger i Afghanistan (2001) og Irak (2003) som var et resultat av terrorangrepet, ledet til opprettelsen av flere "krigsblogger" som omtalte krigen mot terror i nesten utelukkende positive ordlag og var negativt innstilt til Islam. Det begynte etterhvert å vokse frem blogger som blandet krigsbloggernes retorikk med ideen om islamiseringen av Europa. En av de mest kjente av disse bloggene er Gates of Vienna (etablert 2004) som siden skulle bli en viktig premissleverandør for det kontrajihadistiske miljøet.
I 2005 ga den sveitsiske forfatteren Gisele Littman ut Eurabia under pseudonymet Bat Ye'Or. Det sentrale temaet i denne boken er hvordan muslimene har prøvd og ta over Europa siden middelalderen, og har siden 1973 alliert seg med europeiske politikere for og få dette til. Ideen om en indre fiende er ikke ny og har vært en integrert del av mange høyreekstreme ideologier i lang tid som for eksempel Nazismens anti-semittisme. Boken slo an i store deler av det kontrajihadistiske miljøet og begreper fra boken har blitt brukt blant annet på English Defence League sine nettsider. Andre eksempler på bokens innflytelse er den norske bloggeren Fjordman som har gitt ut Defeating Eurabia om Eurabia teorien.
Den 26. september 2006 ble et av de første forsøkene på å skape en samlet front i det kontrajihadistiske miljøet. Det desentraliserte nettverket 910 Group ble opprettet opprettet for å fungere som et samlingspunkt koordinere gjøremålene til kontrajihadistiske grupperinger og individer i Amerika og Europa. Gruppen skiftet navn til Center For Vigilant Freedom i 2007 og International Civil Liberties Alliance i 2009. Det ble også opprettet andre overnasjonale nettverk med fokus på Europa blant annet Stop Islamisation of Europe i 2009 og European Defence League i 2010.
I 2009 ble English Defence League (EDL) opprettet. EDL har siden fungert som en viktig spreder av kontrajihadistisk ideologi og har blant annet vært sentral i opprettelsen av forskjellige Defence Leagues rundt i Europa blant annet Norsk Forsvarsallianse. Bevegelsen definerer ikke seg selv på denne måten.
Premissleverandører og ideologi
Det finnes flere personer, blogger og nettsider som har vært sentrale premissleverandører i utviklingen av den kontrajihadistiske ideologien. Sentrale bidragsytere er den norske bloggeren Fjordman (Peder Nøstvold Jensen), Oriana Fallaci, nettsiden Gates of Vienna, Bat Ye’Or og Robert Spencer. Sentralt for kontrajihadismen er konspirasjonen om Eurabia, muslimenes ønske om å ta over Europa. Denne konflikten hevdes å strekke seg tilbake til de muslimske maurernes inntog i Spania. Kontrajihadistene er i oppfatningen av at innføring av halal mat og innvandring fra muslimske land er bevis for den økende «islamiseringen» av Europa og vesten.
Grupper og bevegelser
De kanskje mest kjente eksemplene i Norge er Norwegian Defence League og Stopp Islamiseringen av Norge. I Europa finnes det flere profilerte organisasjoner og bevegelser, eksempelvis er English Defence League i England og PEGIDA i Tyskland som kontrajihadister.
Arizona State University
Arizona State University er et delstatlig universitet med hovedsete i Tempe, Arizona i USA. Universitetet har cirka 51 000 studenter i Tempe, 8 200 i Phoenix, og 6 500 i Mesa.
Skolepengene er på om lag US$ 4.450 per år (2006). Det tildeles grader helt opp til doktorgrad (Ph.D) ved Tempe og Mesa, Mastergrad i Phoenix.
Senter for evaluering av kvaliteten av universiteter (CMUP) ved Arizona State University er kjent for sin årlige rapport «The Top American Research Universities».
Historie
Universitetet ble grunnlagt i 1885 og gikk under en rekke ulike navn innen det fikk navnet Arizona State College i 1945 og til slutt Arizona State University i 1958.
Teesdale (distrikt)
Teesdale er et administrativt distrikt i Durham i England. Det har navn etter Teesdale, som elven Tees renner gjennom, og administrasjonssenteret er Barnard Castle.
Distriktet ble opprettet 1. april 1974 ved sammenslåing av Startforth landdistrikt i North Riding of Yorkshire, Barnard Castle og Barnard Castle landdistrikt.
Det har den laveste befolkningen av de ordinære distriktene i England; bare City of London og Scilly-øyene som begge er særtilfeller har lavere befolkningstall. Teesdale har den nest laveste befolkningstettheten, etter Eden i Cumbria.
Nomade
Nomader eller nomadisme er en betegnelse som beskriver folkegrupper eller dyr som flytter fra sted til sted, uten å ha et fast bosted.
Mennesker
Husdyrhold basert på nomadisme er en levemåte som av mange var spådd å dø ut med det andre årtusenet. I sin doktoravhandling «In Defence of Pastoralism: Form and Flux among Tuaregs in Northern Mali», basert både på historiske kilder og egne opphold i Nord-Mali, argumenterer Gunnvor Berge (Universitetet i Oslo, 2000) for at nomadismen langt fra er så «syk» som spådommene skulle tilsi. Nomader har alltid hatt problemer med å tilpasse seg statsgrenser, men i tørre områder der nedbøren er uforutsigelig og ressursene spredt, er det mye som tyder på at nomadene er mer levedyktige enn statene som sprang ut av kolonitiden.
Eksempler på tradisjonelle nomadefolk er beduiner, berbere, tuareger m.fl. Andre eksempler på folk med nomadiske tradisjoner er samene og vandrerfolk som romanifolket (tatere og sigøynere), det europeiske Jenischefolket og de norske skøyerne.
Andre arter
Svært mange dyrearter lever nomadisk, og følger endringer i for eksempel næringstilgang og sesongvariasjoner i klima mellom ulike områder.
Vevermaur
Vevermaurene (slekten Oecophylla) er en gruppe maur som er kjent for å bygge avanserte bol av blader som de setter (vever) sammen. Vevermaur hører hjemme i deler av Afrika og Asia.
Arter
Det er bare to gjenlevende arter i slekten. Det er 11 utdødde arter.
Utseende
Vevermaurene har arbeidere av to størrelser. Iblant kan man se de større bære de mindre langt av gårde for at de skal utføre arbeid på fjernere steder.
Levevis
Små arbeidere tar seg av egg og larver. De større arbeiderne utfører andre oppgaver. Vevermaurene bygger bol som de syr eller setter sammen av blader på en komplisert måte.
Sinusknute
Sinusknuten (også kalt SA-knuten, sinoatrialknuten og Keith-Flacks knute, latin nodus sinuatrialis) er hjertets primære driver av elektriske signaler. Den befinner seg i hjertets høyre forkammer, og består av spesialiserte muskelceller. Sinusknuten starter den de elektriske impulsene som fører til normal sammentrekning av hjertemuskulaturen.
Sammensetning og struktur
Sinoatrialknuten er et ovalt eller halvmåneformet område som ligger i hjertets høyre forkammer. Den består av en gruppe celler som ligger i veggen til høyre forkammer (atrium), ved innløpet til den øvre hullvenen (vena cava superior). Disse cellene, ofte kalt pacemaker-celler, er spesialiserte og finnes bare i denne regionen. De inneholder en del kontraktile filamenter, slik som hjertemuskelceller, men er ikke i stand til å trekke seg sammen. De har også mange fellestrekk med nevroner.
Normal funksjon
Cellene i SA-knuten lager utladinger (aksjonspotensial) cirka 70-80 ganger i minuttet. Fordi SA-knuten er ansvarlig for den elektriske aktiviteten i hjertet, blir den ofte kalt hjertets primære pacemaker.
SA-knuten er innervert av nervus vagus og sympatiske nervefibrer. Dette gjør at knuten kan påvirkes av det autonome nervesystemet. Stimulering av vagusnerven fører til at SA-knuten avfyrer impulsane sine saktere, noe som fører til at hjertefrekvensen (pulsen) blir satt ned. Stimulering av sympatiske nerver påskunder impulsdannelsen i SA-knuten og øker dermed også pulsen.
Subprosesser
Hjertets raske natriumkanaler er i utgangspunktet deaktivert, med en hvilemembran på -60mV. Natrium strømmer deretter inn, og øker membranpotensialet til terskelspenningen til -40mV. Spenningsstyrte trege natrium-kalsium-kanaler åpnes i 150 msek, mens permeabiliteten til kalium reduseres. Natrium- og kalsiumkanalene lukkes og kaliumpermeabiliteten øker kraftig, noe som fører til repolarisering.
Komplikasjoner
Dersom SA-knuten ikke fungerer korrekt, eller hvis impulsen som blir laget i knuten blir  blokkert før den kommer nedover i det elektriske leidningssystemet, vil en gruppe celler lenger nede i hjertet overta funksjonen som pacemaker. Desse cellene danner atrioventrikulærknuten (AV-knuten), i et område mellom forkammerne og hjertekammerne (ventriklane), i skilleveggen mellom forkammerne (atrieseptum).
Hos flertallet av menneskene får SA-knuten sin blodforsyning fra den høyre kranspulsåren. Dette betyr at når et hjarteinfarkt intreffer er denne artieren blitt tett, og da vil dette medføra ischemi i SA-knuten så sant det ikke er tilstrekkelige anastomoser med venstre kransarterie. Ellers vil desse cellene dø og SA-knuten ikke lenger kunne styre hjerteslagene.
Sverre Schyberg Olsen
Sverre Schyberg Olsen (født i Oslo) er en nålevende norsk billedkunstner. Olsen har hatt en rekke separatutstillinger og utsmykningsoppdrag. Han er også innkjøpt av flere samlinger hos kommuner, selskaper og private. Han er utdannet ved Staffordshire University i England. Olsen er barnebarn av reklamemannen Thor Bjørn Schyberg.
Vuelta a España 2001
Den '''56. utgaven av Vuelta a España''' ble arrangert fra 8. september til 30. september 2001.
Gjeterhunder
Gjeterhunder og kveghunder (FCI gruppe 1) eller bruks-, hyrde- og gjeterhunder (NKK) er en gruppe med hunder som består av de to undergruppene fårehunder og kveghunder, avhengig av formålet rasene opprinnelig ble avlet for. Sveitsiske kveghunder (sennenhunder) inngår ikke i inndeling, men er inkludert i FCIs gruppe 2.
Seksjon 1: fårehunder
Seksjonen med fårehunder er ikke så homogen som FCIs inndeling skulle tilsi. Mange av rasene avles ikke lenger som fårehunder, men snarere for sine generelle brukshundegenskaper. Flere av rasene er typiske gårds-, vakt- og vokterhunder, og noen av disse er populære som tjenestehunder og familiehunder. Schäferhund er et eksempel på dette, og rasen kan vel best karakteriseres som en meget allsidig brukshund, men med svært begrensede forutsetninger som fårehund.
Seksjon 2: kveghunder
Seksjonen med kveghunder består av hunder som tradisjonelt har blitt avlet som gjeterhunder for kveg, men mens de australske og azoriske kveghundene fortsatt brukes til slike formål, så må den flamske bouvieren i dag snarere kunne kalles en allsidig brukshund. De sveitsiske sennenhundene inkluderes ikke i FCIs gruppe 1.
Krupp (konsern)
Friedrich Krupp AG var et tysk industrikonsern som hovedsakelig var virksom innen stål- og verkstedsindustrien. Foretaket ble grunnlagt den 20. november 1811 av industriherren Friedrich Krupp i byen Essen, som den gangen var en del av prøyssiske provinsen Westfalen.
I 1991 kjøpte eierne flertallet av aksjene i stål- og gruveindustriselskapet Hoesch AG. I 1992 ble dette fusjonert med Friedrich Krupp AG til det nye selskapet Friedrich Krupp AG Hoesch-Krupp. Etter å ha fått ny eier, skiftet det i 1999 navn til ThyssenKrupp AG.
Litteratur
クルップ社
Alex Johnson
Alexander Lange Johnson (1910–1989) var en norsk teolog som var biskop i Hamar bispedømme 1964–1974.
Liv og virke
Johnson ble født den 26. oktober 1910 i Antsirabe i Madagaskar. Han ble cand.theol. i 1933 og ordinert i 1935. Fra 1935 til 1939 arbeidet han som landssekretær i Norges Kristelige Studenterbevegelse. Han var leder for samme organisasjon fra 1939 til 1946. I okkupasjonstiden var Johnson aktiv i motstandskampen og medlem av hjemmefrontens koordinasjonskomité.
Alex Johnson har skrevet flere bøker, blant annet Mann og kvinne skapte han dem (1939) og ''Eivind Berggrav. Et liv i spenning.'' (1959). Biskop Johnsons interesse for liturgi og kirkemusikk førte til et tett samarbeid med domorganist Ragnar Røgeberg.
Etter endt bispetid ble han frimurer i Den Norske Frimurerorden. Han døde den 20. april 1989 i Oslo.
Fylkesvei 7040
Fylkesvei 7040 (Fv7040) går mellom Lauvhammer i Namsos og Langnes i Grong kommune. Veiens lengde er 48,0 km.
Før Trøndelag fylke ble opprettet 1. januar 2018 hadde veien betegnelsen Fylkesvei 401 (Nord-Trøndelag).
30-årskrigen
30-årskrigen er et dobbeltalbum av Ketil Bjørnstad og Stavangerensemblet, og utgitt i oktober 1981.
Albumet ble innspilt i Rosenborg Studio, Oslo, i 1981.
Prosjektet var ment å bli en rockeopera som skulle omhandle det å bli født på 50-tallet, vokse opp på 60-tallet, og bli voksen på 70-tallet. Prosjektet stoppet imidlertid etter utgivelsen av en dobbel LP.